b"\n_START_ARTICLE_\nAngers\n_START_SECTION_\nGeografia\n_START_PARAGRAPH_\nAngers \xc3\xa9s l'antiga capital de l'Anjou. L'aglomeraci\xc3\xb3 angevina s'est\xc3\xa9n sobre l'indret de la vall del Loira, classificat en el patrimoni de la Humanitat de la UNESCO. La ciutat \xc3\xa9s situada a la riba del riu Maine, a alguns quil\xc3\xb2metres del Loira. Tamb\xc3\xa9 \xc3\xa9s a la vora del llac artificial de Maine.\n_START_SECTION_\nHist\xc3\xb2ria\n_START_PARAGRAPH_\nAntic centre pol\xc3\xadtic dels andecaus, fou anomenada Iuliomagus en temps dels romans. El 563 Khilderic I la prengu\xc3\xa9 als saxons per annexionar-la al regne franc. Al segle IX era la principal resid\xc3\xa8ncia dels comtes d'Anjou. Al segle XII fou una possessi\xc3\xb3 anglesa sota els Plantagenet. El 1204 va retornar a Fran\xc3\xa7a i s'expand\xc3\xad a partir del primitiu nucli vora el castell. Gr\xc3\xa0cies a l'increment del tr\xc3\xa0fic fluvial, es desenvolup\xc3\xa0 industrialment durant els segles XVII i XVIII. Al juny del 1793, unes 2.000 persones van morir afusellades despr\xc3\xa9s de la presa per part dels contrarevolucionaris de la Vend\xc3\xa9e._NEWLINE_Vegeu tamb\xc3\xa9: Vescomtat d'Angers"